b'\n_START_ARTICLE_\nSweetheart radio\n_START_PARAGRAPH_\nSweetheart radio er en radio beregnet for motstandsbevegelsen under andre verdenskrig._NEWLINE_Radioen ble konstruert av nordmannen Willy Simonsen (senere grunnlegger av Simonsen Telecom og Simrad). Radioen er en miniatyrradio som ble sluppet av fly og fraktet med b\xc3\xa5t til motstandsmenn, med form\xc3\xa5l at en kunne lytte p\xc3\xa5 s\xc3\xa6rmeldinger p\xc3\xa5 radio fra England._NEWLINE_Radioen er en kortb\xc3\xb8lgeradio med b\xc3\xa5ndbredde 6 \xe2\x80\x93 18 Mhz, og ble produsert i England ifra 1942 til 1944. Ca 50\xc2\xa0000 Sweetheart radioer ble produsert. Det er en reaksjonsmottaker, dvs en mottaker med justerbar tilbakekobling. De hadde 3 stk 1T4 (DF91) r\xc3\xb8r og var bygget i en krymplakkert gr\xc3\xa5 metallkasse m/separat batterikasse. De fikk str\xc3\xb8m fra et 4.5 volt flatbatteri og et anodebatteri p\xc3\xa5 30 volt. Hodetelefonen best\xc3\xa5r av to Bush krystall\xc3\xb8repropper.'